Латин хэл (Латинаар lingua latīna) нь итали хэлнүүдийн нэг гэж тооцогддог. Лаций болон Эртний Ромд яригдаж байсан хэл. Ромын байлдан дагуулалтаар латин хэл Газрын дундад тэнгис, Европын ихэнх хэсэгт тархжээ. Каталан, франц, итали, португал, румын, испани зэрэг Роман овгийн хэлнүүд бүгд латин хэлнээс гаралтай бөгөөд өөр олон хэл, ялангуяа Европын хэлнүүд үгийн сангаа латин хэлнээс их баяжуулсан ажээ. XVII зууныг хүртэл латин хэл төв ба баруун Европын шинжлэх ухаан, эрдэм шинжилгээний олон улсын хэлний үүрэг гүйцэтгэж байгаа аажмаар ярианы хэлнүүдэд шахагджээ. Латин хэл нь Ватиканд хэрэглэгдэж байгаа бөгөөд Ромын Ромын Католик шашны сүмийн албан ёсны хэл бөгөөд ёслол мөргөлийн үеэр хэрэглэдэг.